กฎกระทรวงกฎกระทรวงการขนส่งน้ำมันโดยถังขนส่งน้ำมันพ.ศ. ๒๕๕๘ อาศัยอำนาจตามความในมาตรา๕ วรรคหนึ่ง แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ (๑)(๓) (๕) และ (๗) และวรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๒ ในกฎกระทรวงนี้น้ำมัน หมายความว่าน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงถังขนส่งน้ำมัน หมายความว่าถังขนส่งน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงรถขนส่งน้ำมัน หมายความว่ารถที่มีถังขนส่งน้ำมันติดตรึงอยู่อย่างถาวรกับตัวโครงรถหรือสร้างถังขนส่งน้ำมันเข้าไว้ด้วยกันกับตัวรถซึ่งเป็นรถที่จดทะเบียนให้เป็นรถบรรทุกวัสดุอันตรายหรือรถกึ่งพ่วงบรรทุกวัสดุอันตรายตามกฎหมายว่าด้วยการขนส่งทางบกและให้หมายความรวมถึงรถขนส่งน้ำมันที่ใช้เติมน้ำมันให้กับอากาศยานภายในสนามบินที่ไม่ได้จดทะเบียนให้เป็นรถบรรทุกวัสดุอันตรายหรือรถกึ่งพ่วงบรรทุกวัสดุอันตรายตามกฎหมายว่าด้วยการขนส่งทางบกรถไฟขนส่งน้ำมัน หมายความว่ารถไฟที่มีถังขนส่งน้ำมันติดตรึงอยู่อย่างถาวรกับตัวโครงรถไฟหรือแคร่รถไฟหมวด ๑ถังขนส่งน้ำมันระบบท่อน้ำมัน และอุปกรณ์ ข้อ๓ ถังขนส่งน้ำมันต้องมีแบบแสดงรายละเอียดและรายการคำนวณอย่างน้อย ดังต่อไปนี้(๑)แบบถังขนส่งน้ำมันแสดงรูปด้านหน้า รูปด้านหลัง รูปด้านบนรูปด้านข้างและรูปตัดและแบบแสดงการประกอบถังขนส่งน้ำมันและอุปกรณ์ที่ติดตั้งอยู่กับถังขนส่งน้ำมัน(๒)แบบแสดงรายละเอียดการติดตั้งถังขนส่งน้ำมันกับตัวโครงรถ(๓)แบบแสดงรายละเอียดการติดตั้งระบบท่อน้ำมัน และอุปกรณ์(๔)แบบแสดงรายละเอียดการติดตั้งอุปกรณ์ป้องกัน (guard) และกันชน(๕)รายการคำนวณความมั่นคงแข็งแรงและความปลอดภัยของถังขนส่งน้ำมันถังขนส่งน้ำมันของรถไฟขนส่งน้ำมันให้ได้รับยกเว้นไม่ต้องมีแบบแสดงรายละเอียดตาม(๔)ข้อ๔ ถังขนส่งน้ำมัน อุปกรณ์และโครงสร้างที่ยึดกับรถขนส่งน้ำมันหรือรถไฟขนส่งน้ำมันต้องได้รับการออกแบบให้มีความมั่นคงแข็งแรงโดยต้องคำนึงถึงการป้องกันการสูญเสียน้ำมันซึ่งบรรจุอยู่ภายในถังขนส่งน้ำมันด้วยข้อ๕ ถังขนส่งน้ำมันและอุปกรณ์ยึดถังต้องสามารถรับแรงที่เกิดขึ้นจากน้ำหนักถังขนส่งน้ำมันและน้ำหนักบรรทุกสูงสุดดังต่อไปนี้(๑)สองเท่าของน้ำหนักถังขนส่งน้ำมันรวมน้ำหนักบรรทุกสูงสุดในทิศทางการเคลื่อนที่(๒)หนึ่งเท่าของน้ำหนักถังขนส่งน้ำมันรวมน้ำหนักบรรทุกสูงสุดในทิศทางตั้งฉากกับทิศทางการเคลื่อนที่(๓)หนึ่งเท่าของน้ำหนักถังขนส่งน้ำมันรวมน้ำหนักบรรทุกสูงสุดในทิศทางแนวดิ่งขึ้น(๔)สองเท่าของน้ำหนักถังขนส่งน้ำมันรวมน้ำหนักบรรทุกสูงสุดในทิศทางแนวดิ่งลงข้อ๖ วัสดุที่ใช้ทำถังขนส่งน้ำมันต้องมีคุณสมบัติอย่างน้อยดังต่อไปนี้(๑)ในกรณีที่เป็นเหล็กกล้าละมุน (mild steel) หรือเหล็กกล้าผสมต่ำความแข็งแรงสูง(high strength low alloy steel) หรือเหล็กกล้าที่ไร้สนิม(austenitic stainless steel) ต้องมีคุณสมบัติทางกลไม่น้อยกว่าค่าตามที่กำหนดไว้ในตารางที่ ๑ตารางที่ ๑คุณสมบัติทางกลของเหล็กกล้าคุณสมบัติเหล็กกล้าละมุน(mild steel)เหล็กกล้าผสมต่ำความแข็งแรงสูง(high strength low alloy steel)เหล็กกล้าที่ไร้สนิม(austenitic stainless steel)ความเค้นคราก (yield strength)ความเค้นประลัย (ultimatestrength)การยืดจากตัวอย่าง ๕๐ มิลลิเมตร๑๗๒,๕๐๐ กิโลปาสกาล(๒๕,๐๐๐ ปอนด์ต่อตารางนิ้ว)๓๑๐,๕๐๐ กิโลปาสกาล(๔๕,๐๐๐ ปอนด์ต่อตารางนิ้ว)ร้อยละ ๒๐๓๑๐,๕๐๐ กิโลปาสกาล(๔๕,๐๐๐ ปอนด์ต่อตารางนิ้ว)๔๑๔,๐๐๐ กิโลปาสกาล(๖๐,๐๐๐ ปอนด์ต่อตารางนิ้ว)ร้อยละ ๒๕๑๗๒,๕๐๐ กิโลปาสกาล(๒๕,๐๐๐ ปอนด์ต่อตารางนิ้ว)๔๘๓,๐๐๐ กิโลปาสกาล(๗๐,๐๐๐ ปอนด์ต่อตารางนิ้ว)ร้อยละ ๓๐(๒)ในกรณีที่เป็นอะลูมิเนียมผสม ต้องมีคุณสมบัติที่เหมาะสมสำหรับใช้ทำถังขนส่งน้ำมันและสามารถเชื่อมด้วยไฟฟ้าได้ตามมาตรฐานAmerican Society for Testing and Materials Standards B209 Specification for Aluminum and Aluminum-Alloy Sheet and Plate (ASTM B209)หรือมาตรฐานอื่นที่เทียบเท่าตามที่รัฐมนตรีกำหนดโดยประกาศในราชกิจจานุเบกษา(๓)วัสดุอื่นตามที่อธิบดีกรมธุรกิจพลังงานประกาศกำหนดในราชกิจจานุเบกษาซึ่งต้องมีคุณสมบัติไม่ต่ำกว่าวัสดุตาม (๑) หรือ (๒)ข้อ๗ การคำนวณออกแบบถังขนส่งน้ำมันต้องมีค่าความเค้นไม่เกินร้อยละ๒๐ ของความเค้นประลัยต่ำสุด (minimum ultimate strength) ของวัสดุที่ใช้ทำถังขนส่งน้ำมันข้อ๘ ถังขนส่งน้ำมันที่มีหน้าตัดเป็นรูปวงกลมซึ่งทำจากเหล็กกล้าละมุน(mild steel) และมีเส้นผ่านศูนย์กลางไม่เกิน ๑.๘๐ เมตรผนังถังขนส่งน้ำมันต้องมีความหนาไม่น้อยกว่า ๕ มิลลิเมตร หากเส้นผ่านศูนย์กลางเกิน๑.๘๐ เมตร ผนังถังขนส่งน้ำมันต้องมีความหนาไม่น้อยกว่า ๖ มิลลิเมตรในกรณีที่ถังขนส่งน้ำมันที่มีหน้าตัดเป็นรูปวงกลมทำจากวัสดุอื่นตามข้อ๖ (๓) ผนังถังขนส่งน้ำมันต้องมีความหนาไม่น้อยกว่าความหนาที่คำนวณได้จากสูตรดังต่อไปนี้e1 =ความหนาของผนังถังขนส่งน้ำมันที่ทำจากวัสดุอื่น (มิลลิเมตร)e0 =ความหนาของผนังถังขนส่งน้ำมันที่ทำจากเหล็กกล้าละมุน (mild steel) (มิลลิเมตร)Rm1 = ค่าความต้านแรงดึงประลัยต่ำสุดของวัสดุอื่น(นิวตันต่อตารางมิลลิเมตร)A1 =การยืดยาวต่ำสุดของวัสดุอื่นเมื่อขาดด้วยแรงดึง (ร้อยละ)สำหรับถังขนส่งน้ำมันที่มีหน้าตัดไม่เป็นรูปวงกลมเช่น ถังขนส่งน้ำมันรูปวงรี ผนังถังขนส่งน้ำมัน ต้องมีความหนาตามที่กำหนดไว้ในวรรคหนึ่งโดยค่าเส้นผ่านศูนย์กลางที่ใช้ในการคำนวณให้ใช้ค่าเส้นผ่านศูนย์กลางของวงกลมที่มีพื้นที่หน้าตัดเท่ากับรูปทรงดังกล่าว ทั้งนี้ รัศมีของมุมส่วนโค้งต้องไม่เกิน ๒เมตรที่ด้านข้าง และไม่เกิน ๓ เมตรที่ด้านบนข้อ๙ ถังขนส่งน้ำมันที่ทำด้วยเหล็กกล้าละมุน (mild steel) หรือเหล็กกล้าผสมต่ำความแข็งแรงสูง (high strength low alloy steel) หรือเหล็กกล้าที่ไร้สนิม (austenitic stainless steel) หรืออะลูมิเนียมผสมที่มีการติดตั้งอุปกรณ์เสริมความแข็งแรงได้แก่ แผ่นกั้นช่อง (bulkhead) แผ่นตอง (baffle) หรือแหวนเสริมความแข็งแรง (ring stiffener) หากระยะห่างระหว่างอุปกรณ์เสริมความแข็งแรงที่อยู่ใกล้กันมีระยะไม่เกิน๑.๗๕ เมตร หรือหากความจุระหว่างแผ่นกั้นช่อง (bulkhead) หรือแผ่นตอง(baffle) มีความจุไม่เกิน ๗,๕๐๐ ลิตรผนังถังขนส่งน้ำมันต้องมีความหนาไม่น้อยกว่าตามที่กำหนดไว้ในตารางที่ ๒ตารางที่ ๒ความหนาของผนังถังขนส่งน้ำมันที่มีการติดตั้งอุปกรณ์เสริมความแข็งแรงเส้นผ่านศูนย์กลางของผนังถังขนส่งน้ำมันวัสดุไม่เกิน ๑.๘๐ เมตรเกิน ๑.๘๐ เมตรความหนาของผนังถังขนส่งน้ำมัน๓.๐ มิลลิเมตร๔.๐ มิลลิเมตรเหล็กกล้าละมุน(mildsteel)๒.๕ มิลลิเมตร๓.๐ มิลลิเมตรเหล็กกล้าผสมต่ำความแข็งแรงสูง(highstrength lowalloy steel)หรือเหล็กกล้าที่ไร้สนิม(austeniticstainless steel)๔.๐ มิลลิเมตร๕.๐ มิลลิเมตรอะลูมิเนียมผสมข้อ๑๐ ถังขนส่งน้ำมันตามข้อ ๙ซึ่งมีรัศมีความโค้งสูงสุดของถังไม่เกิน ๓ เมตร และเป็นถังขนส่งน้ำมันที่มีความจุไม่เกิน๕,๐๐๐ ลิตร หรือเป็นถังขนส่งน้ำมันที่แบ่งเป็นห้อง (compartments) ที่มีความจุต่อห้องไม่เกิน ๕,๐๐๐ ลิตรผนังถังขนส่งน้ำมันต้องมีความหนาไม่น้อยกว่าตามที่กำหนดไว้ในตารางที่ ๓ตารางที่ ๓ความหนาของผนังถังขนส่งน้ำมันที่มีการติดตั้งอุปกรณ์เสริมความแข็งแรงและมีความจุไม่เกิน ๕,๐๐๐ ลิตรรัศมีความโค้งสูงสุดของถังขนส่งน้ำมัน (เมตร)วัสดุไม่เกิน ๒.๐ ๒.๐ ถึง ๓.๐ความจุของถังขนส่งน้ำมันหรือห้องของถังขนส่งน้ำมัน (ลิตร)ไม่เกิน ๕,๐๐๐ไม่เกิน ๓,๕๐๐เกิน ๓,๕๐๐แต่ไม่เกิน ๕,๐๐๐ความหนาของผนังถังขนส่งน้ำมัน๓.๐ มิลลิเมตร๓.๐ มิลลิเมตร๔.๐ มิลลิเมตรเหล็กกล้าละมุน(mildsteel)๒.๕ มิลลิเมตร๒.๕ มิลลิเมตร๓.๐ มิลลิเมตรเหล็กกล้าผสมต่ำความแข็งแรงสูง (high strengthlow alloysteel)หรือเหล็กกล้าที่ไร้สนิม(austeniticstainless steel)๔.๐ มิลลิเมตร๔.๐ มิลลิเมตร๕.๐ มิลลิเมตรอะลูมิเนียมผสมข้อ๑๑ แผ่นกั้นช่อง (bulkhead)และแผ่นตอง (baffle) ที่ติดตั้งอยู่ที่ถังขนส่งน้ำมันต้องมีความหนาไม่น้อยกว่าความหนาของผนังถังขนส่งน้ำมันข้อ๑๒ แผ่นกั้นช่อง (bulkhead)และแผ่นตอง (baffle) ต้องมีรูปทรงเป็นจานโค้ง โดยมีความลึกของจานโค้งไม่น้อยกว่า๑๐ เซนติเมตร หรือทำให้เป็นลูกฟูก หรือมีการเสริมความแข็งแรง โดยวิธีใด ๆ เพื่อให้แผ่นกั้นช่อง(bulkhead) และแผ่นตอง (baffle)มีความแข็งแรงเทียบเท่าวิธีการดังกล่าวแผ่นตอง(baffle) ต้องมีพื้นที่ไม่น้อยกว่าร้อยละ ๗๐ของพื้นที่หน้าตัดของถังขนส่งน้ำมันที่แผ่นตอง (baffle)ติดตั้งอยู่ข้อ๑๓ หน้าตัดแนวดิ่งของแหวนเสริมความแข็งแรง(ring stiffener)ที่ต่อกับผนังถังขนส่งน้ำมันต้องมีโมดูลัสของหน้าตัด (section modulus) อย่างน้อย ๑๐ ลูกบาศก์เซนติเมตรข้อ๑๔ การเชื่อมถังขนส่งน้ำมันแผ่นกั้นช่อง (bulkhead) และแผ่นตอง (baffle)ต้องใช้วิธีการเชื่อมและมีความแข็งแรงของรอยเชื่อม ดังต่อไปนี้(๑)ถังขนส่งน้ำมันที่ทำด้วยเหล็กกล้าละมุน (mild steel)หรือเหล็กกล้าผสมต่ำความแข็งแรงสูง (high strength low alloy steel) หรือเหล็กกล้าที่ไร้สนิม (austenitic stainless steel) จะต้องเชื่อมโดยวิธีการเชื่อมด้วยไฟฟ้าโดยความแข็งแรงของรอยเชื่อมของเหล็กกล้าละมุน (mild steel) หรือเหล็กกล้าผสมต่ำความแข็งแรงสูง (high strength low alloy steel) หรือเหล็กกล้าที่ไร้สนิม (austenitic stainless steel) ต้องไม่น้อยกว่าร้อยละ ๘๕ของความแข็งแรงของวัสดุที่อยู่ติดกับรอยเชื่อมนั้น(๒)ถังขนส่งน้ำมันที่ทำด้วยอะลูมิเนียมผสมจะต้องเชื่อมโดยวิธีการเชื่อมด้วยไฟฟ้าที่มีก๊าซเฉื่อยคลุม(inert gas arc welding) โดยการใช้ลวดเชื่อมชนิดที่เป็นอะลูมิเนียม แมกนีเซียม หรือลวดเชื่อมชนิดอื่นตามที่อธิบดีกรมธุรกิจพลังงานประกาศกำหนดโดยความแข็งแรงของรอยเชื่อมของอะลูมิเนียมผสมจะต้องไม่น้อยกว่าร้อยละ ๘๕ ของความแข็งแรงของวัสดุที่อยู่ติดกับรอยเชื่อมนั้นข้อ๑๕ ระบบท่อน้ำมันและอุปกรณ์ต้องเป็นชนิดที่ใช้กับน้ำมันโดยเฉพาะและไม่ทำปฏิกิริยากับน้ำมันและมีความเหมาะสมในการใช้งานตามมาตรฐานสากล โดยมีเอกสารรับรองมาตรฐานจากผู้ผลิตข้อ๑๖ การออกแบบและการติดตั้งอุปกรณ์เข้ากับผนังถังขนส่งน้ำมันต้องไม่ทำให้ถังขนส่งน้ำมันเสียรูปทรงเมื่ออุปกรณ์นั้นเกิดการชำรุดเสียหายหรือเกิดแรงกดใดๆ ที่อุปกรณ์ข้อ๑๗ การเชื่อมอุปกรณ์เข้ากับถังขนส่งน้ำมันต้องกระทำโดยติดตั้งอุปกรณ์บนแผ่นเหล็กรองรับ (pad)แล้วจึงเชื่อมแผ่นเหล็กรองรับ (pad) ติดกับถังขนส่งน้ำมันโดยรอบหรือติดตั้งโดยวิธีอื่นตามมาตรฐานสากลที่สามารถป้องกันความเสียหายที่อาจเกิดขึ้นกับถังขนส่งน้ำมันได้แต่ห้ามติดตั้งอุปกรณ์เข้ากับถังขนส่งน้ำมันโดยตรงแผ่นเหล็กรองรับ(pad) ต้องมีความหนาไม่น้อยกว่าผนังถังขนส่งน้ำมัน และต้องมีขนาดกว้างกว่าอุปกรณ์ที่จะติดตั้งอย่างน้อย๕๐ มิลลิเมตร และต้องทำการลบมุมให้มนหรือมีรูปร่างที่จะไม่ทำให้เกิดความเค้น (stress concentration) ที่ถังขนส่งน้ำมันข้อ๑๘ อุปกรณ์รัดท่อร้อยสายไฟอุปกรณ์รัดสายห้ามล้อ หรืออุปกรณ์อื่น ๆ ที่มีน้ำหนักเบาและมีความหนาไม่เกินร้อยละ๗๒ ของความหนาของผนังถังขนส่งน้ำมันสามารถติดตั้งเข้ากับถังขนส่งน้ำมันโดยตรงได้โดยการเชื่อมอย่างต่อเนื่องหากการติดตั้งไม่ทำให้ถังขนส่งน้ำมันเสียรูปทรงเมื่ออุปกรณ์นั้นชำรุดเสียหายข้อ๑๙ ถังขนส่งน้ำมันและอุปกรณ์ต้องติดตั้งสูงจากระดับพื้นไม่น้อยกว่า๔๐ มิลลิเมตรต่อทุก ๆ ๑เมตรของระยะห่างระหว่างเพลาล้อที่ประชิดกันซึ่งรองรับตัวถังขนส่งน้ำมัน ทั้งนี้ถังขนส่งน้ำมันและอุปกรณ์ต้องสูงจากระดับพื้นไม่น้อยกว่า ๓๐๐ มิลลิเมตรภายใต้น้ำหนักถังขนส่งน้ำมันรวมน้ำหนักบรรทุกสูงสุดความในวรรคหนึ่งไม่ใช้บังคับแก่ถังขนส่งน้ำมันของรถไฟขนส่งน้ำมันข้อ๒๐ ระยะห่างตามแนวราบระหว่างผนังด้านหลังห้องคนขับกับผนังถังขนส่งน้ำมันส่วนที่ใกล้ที่สุดต้องไม่น้อยกว่า๑๕๐ มิลลิเมตรข้อ๒๑ ระยะห่างตามแนวราบระหว่างผนังถังขนส่งน้ำมันและอุปกรณ์กับท่อไอเสียต้องไม่น้อยกว่า๗๕ มิลลิเมตรข้อ๒๒ ถังขนส่งน้ำมันต้องมีอุปกรณ์ติดกับถังอย่างน้อยดังต่อไปนี้(๑)ช่องสำหรับคนลง (manhole) ในกรณีที่ถังขนส่งน้ำมันมีความจุเกินกว่า ๙,๕๐๐ลิตร หรือถังขนส่งน้ำมันที่แบ่งเป็นห้อง (compartments)ที่มีความจุต่อห้องเกิน ๙,๕๐๐ ลิตร(๒)ช่องเติมน้ำมัน (fill opening) จะเป็นช่องเดียวกับช่องสำหรับคนลง (manhole) ก็ได้(๓)โกร่งป้องกันของรถขนส่งน้ำมันกรณีรถพลิกคว่ำ (overturn protection)(๔)อุปกรณ์นิรภัยแบบระบายความดันและสุญญากาศ (vent)(๕)อุปกรณ์นิรภัยแบบระบายความดันกรณีฉุกเฉิน (emergency vent)(๖)ระบบควบคุมการจ่ายน้ำมันฉุกเฉิน (emergency discharge control)(๗)เครื่องตรวจวัดระดับน้ำมัน (overfill protection)ในกรณีที่ถังขนส่งน้ำมันเป็นชนิดที่มีการจ่ายน้ำมันใต้ถัง (bottom loading)(๘)อุปกรณ์ตรวจสอบแรงดันลม (pressure switch) เพื่อให้มีแรงดันลมเพียงพอขณะถ่ายเทน้ำมันในกรณีที่ถังขนส่งน้ำมันเป็นชนิดที่มีการจ่ายน้ำมันใต้ถัง (bottom loading) และใช้ระบบลมควบคุมลิ้นปิดเปิดระบบท่อน้ำมัน หรือระบบท่อไอน้ำมันถังขนส่งน้ำมันของรถไฟขนส่งน้ำมันให้ได้รับยกเว้นไม่ต้องมีอุปกรณ์ตาม(๓)ในกรณีถังขนส่งน้ำมันที่แบ่งเป็นห้อง(compartments) อุปกรณ์ตาม (๑) (๒) (๔) (๕) (๖) และ (๗) ต้องติดตั้งไว้ทุกห้องแยกจากกันและหากถังขนส่งน้ำมันมีช่องสำหรับคนลง (manhole) อุปกรณ์ตาม(๔) และ (๕) ต้องติดตั้งไว้ที่ฝาปิดเปิดช่องสำหรับคนลง (manhole)ข้อ๒๓ ช่องสำหรับคนลง (manhole)ต้องเป็นช่องวงกลม วงรี หรือสี่เหลี่ยม ซึ่งมีขนาดด้านกว้างไม่น้อยกว่า ๒๘๐มิลลิเมตร และด้านยาวไม่น้อยกว่า ๓๘๐ มิลลิเมตรและสามารถรับแรงอันเกิดจากความดันของน้ำมันภายในถังได้ไม่น้อยกว่า ๖๒ กิโลปาสกาล(๙ ปอนด์ต่อตารางนิ้ว)ข้อ๒๔ โกร่งป้องกันของรถขนส่งน้ำมันกรณีรถพลิกคว่ำ(overturn protection)ต้องมีความสูงมากกว่าความสูงของฝาปิดเปิดช่องสำหรับคนลง (manhole) และฝาปิดเปิดช่องเติมน้ำมัน (fill opening)และต้องสามารถรับแรงในแนวดิ่งได้ไม่น้อยกว่าสองเท่าของน้ำหนักรถรวมน้ำหนักบรรทุกและรับแรงในแนวราบได้ไม่น้อยกว่าครึ่งหนึ่งของน้ำหนักรถรวมน้ำหนักบรรทุกข้อ๒๕ อุปกรณ์นิรภัยแบบระบายความดันและสุญญากาศ (vent)ต้องมีลักษณะ ดังต่อไปนี้(๑)ขนาดพื้นที่หน้าตัดการระบายไม่น้อยกว่า ๒.๘๔ ตารางเซนติเมตร(๒)ต้องออกแบบให้ป้องกันการรั่วไหลของน้ำมันในกรณีที่รถขนส่งน้ำมันหรือรถไฟขนส่งน้ำมันพลิกคว่ำ(๓)อุปกรณ์นิรภัยแบบระบายความดันและสุญญากาศ (vent)ที่ติดตั้งกับถังขนส่งน้ำมันชนิดที่มีการจ่ายน้ำมันเหนือถัง (top loading)ต้องออกแบบให้อุปกรณ์ดังกล่าวเริ่มเปิดระบายที่ความดันไม่เกิน ๖.๙ กิโลปาสกาล (๑ปอนด์ต่อตารางนิ้ว) และสุญญากาศไม่เกิน ๒.๕ กิโลปาสกาล (๖ ออนซ์ต่อตารางนิ้ว)(๔)อุปกรณ์นิรภัยแบบระบายความดันและสุญญากาศ (vent)ที่ติดตั้งกับถังขนส่งน้ำมันชนิดที่มีการจ่ายน้ำมันใต้ถัง (bottom loading)หรือถังขนส่งน้ำมันที่ต้องปิดฝาถังขณะที่มีการรับหรือการจ่ายน้ำมัน (dome cover closed)ต้องออกแบบให้อุปกรณ์ดังกล่าวเริ่มเปิดระบายที่ความดันไม่เกิน ๒๐.๗ กิโลปาสกาล (๓ปอนด์ต่อตารางนิ้ว) และสุญญากาศไม่เกิน ๖.๙ กิโลปาสกาล (๑ ปอนด์ต่อตารางนิ้ว)(๕)ต้องมีชื่อ ตรา หรือเครื่องหมายการค้าของผู้ผลิตติดอยู่ข้อ๒๖ อุปกรณ์นิรภัยแบบระบายความดันกรณีฉุกเฉิน (emergency vent) ต้องมีลักษณะ ดังต่อไปนี้(๑)ต้องเป็นอุปกรณ์นิรภัยแบบระบายความดันกรณีฉุกเฉิน (emergency vent) ชนิดที่ออกแบบให้เปิดระบายที่ความดันไม่น้อยกว่า ๒๐.๗ กิโลปาสกาล (๓ปอนด์ต่อตารางนิ้ว) และปิดเมื่อความดันลดต่ำลงจนเท่ากับหรือน้อยกว่า ๒๐.๗กิโลปาสกาล (๓ ปอนด์ต่อตารางนิ้ว)(๒)ต้องมีอัตราการระบายอากาศไม่น้อยกว่า ๑๗๐ ลูกบาศก์เมตรของอากาศต่อชั่วโมง ขณะที่ถังขนส่งน้ำมันมีความดัน๓๔.๕ กิโลปาสกาล (๕ ปอนด์ต่อตารางนิ้ว)(๓)ต้องออกแบบให้ป้องกันการรั่วไหลของน้ำมันเนื่องจากการเกิดคลื่นขณะถังขนส่งน้ำมันเคลื่อนที่หรือในกรณีที่รถขนส่งน้ำมันหรือรถไฟขนส่งน้ำมันพลิกคว่ำ(๔)ต้องมีชื่อ ตรา หรือเครื่องหมายการค้าของผู้ผลิตติดอยู่ข้อ๒๗ ถังขนส่งน้ำมันต้องติดตั้งอุปกรณ์นิรภัยแบบระบายความดันกรณีฉุกเฉิน(emergency vent)เพื่อให้มีปริมาณการระบายอากาศไม่น้อยกว่าค่าตามที่กำหนดไว้ในตารางที่ ๔ตารางที่ ๔ปริมาณการระบายอากาศของถังขนส่งน้ำมันมีหน่วยเป็นลูกบาศก์เมตรของอากาศต่อชั่วโมงที่ความดัน ๑๐๑.๓ กิโลปาสกาล (๑๔.๗ปอนด์ต่อตารางนิ้ว) และอุณหภูมิ ๑๕.๖ องศาเซลเซียสพื้นที่ของผิวถังที่ได้รับความร้อนจากเพลิงไหม้(ตารางเมตร)ปริมาณการระบายอากาศ(ลูกบาศก์เมตรต่อชั่วโมง)พื้นที่ของผิวถังที่ได้รับความร้อนจากเพลิงไหม้(ตารางเมตร)ปริมาณการระบายอากาศ(ลูกบาศก์เมตรต่อชั่วโมง)๒๓๔๕๖๗๘๙๑๐๑๒๑๔๑๖๑๘๒๐๒๕๔๘๐๗๒๐๙๖๐๑,๒๐๐๑,๔๔๐๑,๖๘๐๑,๙๒๐๒,๑๖๐๒,๔๐๐๒,๘๘๐๓,๓๖๐๓,๘๔๐๔,๓๒๐๔,๘๐๐๖,๐๐๐๓๐๓๕๔๐๔๕๕๐๕๕๖๐๖๕๗๐๗๕๘๐๘๕๙๐๙๕๑๐๐๖,๖๕๐๗,๒๖๐๗,๘๓๐๘,๓๗๐๘,๘๘๐๙,๓๗๐๙,๘๔๐๑๐,๓๐๐๑๐,๗๐๐๑๑,๒๐๐๑๑,๖๐๐๑๒,๐๐๐๑๒,๔๐๐๑๒,๘๐๐๑๓,๒๐๐ในกรณีที่ถังขนส่งน้ำมันติดตั้งอุปกรณ์นิรภัยแบบระบายความดันกรณีฉุกเฉิน(emergency vent)และมีปริมาณการระบายน้อยกว่าค่าตามที่กำหนดไว้ในตารางที่ ๔ต้องติดตั้งอุปกรณ์นิรภัยแบบระบายความดันเมื่อความร้อนสูง (fusible vent)เพื่อเพิ่มปริมาณการระบายให้เป็นไปตามค่าที่กำหนดไว้ในตารางดังกล่าวอุปกรณ์นิรภัยแบบระบายความดันเมื่อความร้อนสูง(fusible vent) ต้องมีขนาดพื้นที่หน้าตัดการระบายไม่น้อยกว่า๘.๐๖ ตารางเซนติเมตร และต้องออกแบบให้เปิดระบายความดันเมื่อมีอุณหภูมิไม่เกิน ๑๒๐องศาเซลเซียส ในกรณีที่ถังขนส่งน้ำมันที่มีความจุเกินกว่า ๙,๕๐๐ลิตร หรือถังขนส่งน้ำมันที่แบ่งเป็นห้อง (compartments)ที่มีความจุต่อห้องเกิน ๙,๕๐๐ ลิตรจะต้องติดตั้งอุปกรณ์นิรภัยแบบระบายความดันเมื่อความร้อนสูง (fusible vent) ไม่น้อยกว่า ๒ ตัวข้อ๒๘ ระบบควบคุมการจ่ายน้ำมันฉุกเฉิน (emergency discharge control) ต้องมีลักษณะและวิธีการติดตั้งดังต่อไปนี้(๑)ลิ้นปิดเปิดต้องติดตั้งอยู่ภายในถังขนส่งน้ำมันหรือที่ท่อทางออกของถังโดยบ่าลิ้นจะต้องอยู่ภายในถังหรืออยู่ในหน้าแปลนที่เชื่อมกับถัง(๒)ต้องออกแบบให้ปิดการจ่ายน้ำมันตลอดเวลา ยกเว้นในระหว่างการรับหรือจ่ายน้ำมัน(๓)ต้องมีอุปกรณ์ควบคุมการปิดเปิดลิ้นอย่างน้อย ๒ จุดโดยเป็นแบบที่ปฏิบัติการได้ในระยะไกลอย่างน้อย ๑ จุด(๔)ต้องมีอุปกรณ์ควบคุมการปิดลิ้นฉุกเฉินแบบใช้วัสดุหลอมละลาย (fusible element) ซึ่งจะทำงานที่อุณหภูมิไม่เกิน ๑๒๐ องศาเซลเซียส(๕)ลิ้นจะต้องมีส่วนที่ขาดง่าย (shear section)อยู่ภายในระยะ ๑๐๐ มิลลิเมตรจากถัง โดยส่วนที่ขาดง่าย (shearsection) ต้องมีความหนาไม่เกิน ๔ ใน ๕ เท่าของผนังท่อข้อ๒๙ รถขนส่งน้ำมันต้องติดตั้งอุปกรณ์ป้องกัน (guard)ยึดติดกับตัวโครงรถขนส่งน้ำมันเพื่อป้องกันระบบท่อน้ำมันไม่ให้เกิดความเสียหายจนน้ำมันรั่วไหลออกจากถังในกรณีที่รถขนส่งน้ำมันประสบอุบัติเหตุอุปกรณ์ป้องกันตามวรรคหนึ่งต้องสามารถรับแรงได้โดยไม่ทำให้ท่อจ่ายน้ำมันเสียหายข้อ๓๐ รถขนส่งน้ำมันต้องติดตั้งกันชนด้านท้ายรถที่ทนต่อแรงกระแทกอย่างเพียงพอตลอดแนวความกว้างของถังขนส่งน้ำมันโดยมีระยะห่างระหว่างผนังด้านหลังของถังขนส่งน้ำมันและอุปกรณ์กับผิวด้านในของกันชนอย่างน้อย๑๐๐ มิลลิเมตรข้อ๓๑ แบตเตอรี่ต้องติดตั้งอยู่ในส่วนของรถขนส่งน้ำมันด้านตรงข้ามกับด้านที่ติดตั้งท่อจ่ายน้ำมันขั้วแบตเตอรี่ต้องหุ้มด้วยวัสดุที่เป็นฉนวนไฟฟ้าหรือครอบด้วยฝาครอบกล่องแบตเตอรี่ที่เป็นฉนวนไฟฟ้าถ้าแบตเตอรี่ไม่ได้ติดตั้งอยู่ภายในห้องเครื่องยนต์ต้องติดตั้งในตำแหน่งที่มีการระบายอากาศได้ข้อ๓๒ รถขนส่งน้ำมันต้องติดตั้งเครื่องบันทึกข้อมูลซึ่งสามารถบันทึกระยะทาง เวลาและความเร็วของรถตลอด ๒๔ ชั่วโมงและผู้ประกอบกิจการควบคุมต้องเก็บข้อมูลที่บันทึกไว้ให้สามารถตรวจสอบย้อนหลังได้ไม่น้อยกว่า๗ วันข้อ๓๓ เมื่อได้ติดตรึงหรือสร้างถังขนส่งน้ำมันเข้ากับรถขนส่งน้ำมันหรือรถไฟขนส่งน้ำมันแล้วก่อนที่จะบรรจุน้ำมันต้องทำการทดสอบและตรวจสอบถังขนส่งน้ำมันระบบท่อน้ำมัน และอุปกรณ์ ดังต่อไปนี้(๑)ทำการทดสอบโดยการใช้แรงดันน้ำ แรงดันอากาศ หรือก๊าซเฉื่อย ด้วยความดันไม่น้อยกว่า๒๐.๗ กิโลปาสกาล (๓ ปอนด์ต่อตารางนิ้ว)ซึ่งความดันดังกล่าวต้องไม่น้อยกว่าความดันที่ใช้ในการออกแบบถังและรักษาความดันที่ใช้ในการทดสอบให้คงที่ไว้เป็นเวลาไม่น้อยกว่า ๕ นาทีโดยจะต้องไม่ปรากฏข้อบกพร่องใด ๆ ในกรณีถังขนส่งน้ำมันที่แบ่งเป็นห้อง (compartments) จะต้องทำการทดสอบทุกห้อง โดยให้ห้องที่อยู่ติดกันว่างเปล่าระหว่างการทดสอบจะต้องทำการวัดความดันที่ด้านบนของถังขนส่งน้ำมันในขณะเดียวกันต้องทำการตรวจสอบหารอยรั่วที่จุดต่อทุกจุดโดยอุปกรณ์สำหรับปิดถังขนส่งน้ำมันทุกชิ้นต้องติดตั้งอยู่ในตำแหน่งเช่นเดียวกับการใช้งานและในขณะทดสอบจะต้องอุดอุปกรณ์ระบายความดันต่าง ๆไว้ก่อนและให้ปลดการอุดดังกล่าวออกหลังจากการทดสอบเสร็จแล้วการทดสอบตามวรรคหนึ่งต้องกระทำทุกครั้งที่มีการดัดแปลงหรือซ่อมบำรุงถังขนส่งน้ำมันหากถังขนส่งน้ำมันมีรอยรั่วหรือชำรุดห้ามใช้งานถังขนส่งน้ำมันดังกล่าวจนกว่าได้ทำการซ่อมแซมแก้ไข และทดสอบซ้ำก่อน(๒)ในกรณีที่ผู้ผลิตถังขนส่งนํ้ามันเจ้าของหรือผู้ครอบครองถังขนส่งน้ำมันจะทำการทดสอบและตรวจสอบถังขนส่งน้ำมันระบบท่อน้ำมันและอุปกรณ์ โดยมีวิธีการทดสอบและตรวจสอบมาตรฐานในการทดสอบและตรวจสอบหรือเครื่องมือที่ใช้ในการทดสอบและตรวจสอบแตกต่างไปจากที่กำหนดไว้ในกฎกระทรวงนี้จะต้องได้รับความเห็นชอบจากอธิบดีกรมธุรกิจพลังงานก่อน(๓)ให้ทำการทดสอบถังขนส่งน้ำมัน ระบบท่อน้ำมัน และอุปกรณ์ทุก ๖ ปี ทั้งนี้ การทดสอบและตรวจสอบดังกล่าวให้เป็นไปตามวิธีการที่กำหนดในกฎกระทรวงว่าด้วยการซ่อมบำรุงถังเก็บน้ำมันและถังขนส่งน้ำมัน(๔)ถังขนส่งน้ำมันที่ผ่านการใช้งานมาแล้ว ห้ามทำการทดสอบโดยการใช้แรงดันอากาศข้อ๓๔ การทดสอบและตรวจสอบถังขนส่งน้ำมันระบบท่อน้ำมัน และอุปกรณ์ ต้องดำเนินการโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบน้ำมันและผู้ปฏิบัติงานเกี่ยวกับการทดสอบและตรวจสอบน้ำมัน และหลักเกณฑ์ วิธีการและเงื่อนไขในการทดสอบและตรวจสอบน้ำมันโดยผู้ประกอบกิจการควบคุมต้องเก็บรักษาบันทึกผลการทดสอบและตรวจสอบไว้ให้กรมธุรกิจพลังงานสามารถเรียกตรวจสอบได้เป็นระยะเวลาหนึ่งปีในกรณีที่ยังไม่มีผู้ทดสอบและตรวจสอบตามวรรคหนึ่งให้ทำการทดสอบและตรวจสอบโดยผู้ประกอบกิจการควบคุมซึ่งอยู่ในการควบคุมของพนักงานเจ้าหน้าที่ข้อ๓๕ การซ่อมบำรุงถังขนส่งน้ำมันระบบท่อ และอุปกรณ์ให้เป็นไปตามวิธีการที่กำหนดในกฎกระทรวงว่าด้วยการซ่อมบำรุงถังเก็บน้ำมันและถังขนส่งน้ำมันหมวด ๒การรับหรือจ่ายน้ำมันและการขนส่งน้ำมัน ข้อ๓๖ การบรรจุน้ำมันเพื่อขนส่งให้บรรจุได้ไม่เกินร้อยละ๙๗ ของความจุแต่ละห้อง (compartments) ของถังขนส่งน้ำมัน หรือความจุของถังขนส่งน้ำมันที่ไม่แบ่งเป็นห้องแล้วแต่กรณี เพื่อให้มีที่ว่างสำหรับการขยายตัวของน้ำมัน ซึ่งต้องมีปริมาตรไม่น้อยกว่า๒๒๗ ลิตรข้อ๓๗ เมื่อจะทำการรับหรือจ่ายน้ำมันต้องป้องกันไม่ให้รถขนส่งน้ำมันหรือรถไฟขนส่งน้ำมันเคลื่อนที่ เช่น ดึงห้ามล้อมือหรือใช้ลิ่มขัดล้อรถข้อ๓๘ ขณะที่มีการรับหรือจ่ายน้ำมันห้ามกระทำการใด ๆ ที่อาจทำให้เกิดเปลวไฟหรือประกายไฟในบริเวณนั้นข้อ๓๙ เมื่อทำการรับหรือจ่ายน้ำมันแล้วเสร็จต้องปิดฝาถังขนส่งน้ำมันให้แน่นข้อ๔๐ เครื่องสูบน้ำมันที่ใช้ในการรับหรือจ่ายน้ำมันต้องเป็นเครื่องสูบน้ำมันที่ใช้กับน้ำมันโดยเฉพาะและมีระบบป้องกันมิให้ความดันเกินกว่าความดันที่ใช้ในการออกแบบในกรณีที่ใช้เครื่องสูบน้ำมันที่ขับเคลื่อนด้วยมอเตอร์ไฟฟ้าต้องเป็นชนิดป้องกันการระเบิด(explosion proof)ข้อ๔๑ ถังขนส่งน้ำมันที่ติดตั้งระบบควบคุมไอน้ำมันก่อนจะทำการจ่ายน้ำมันต้องตรวจสอบว่าระบบท่อไอน้ำมันเชื่อมต่อกันอย่างสมบูรณ์เพื่อป้องกันถังขนส่งน้ำมันยุบตัวข้อ๔๒ ถังขนส่งน้ำมันชนิดที่มีการจ่ายน้ำมันใต้ถัง(bottom loading) ที่ติดตั้งระบบควบคุมไอน้ำมันหากมีการรับหรือจ่ายน้ำมันโดยไม่ใช้ระบบควบคุมไอน้ำมันต้องเปิดระบบท่อไอน้ำมันออกสู่บรรยากาศเพื่อป้องกันถังขนส่งน้ำมันเสียหายข้อ๔๓ การรับน้ำมันลงในถังขนส่งน้ำมันต้องกระทำภายในคลังน้ำมันหรือสถานที่เก็บรักษาน้ำมันที่มีแท่นจ่ายน้ำมันซึ่งได้รับใบอนุญาตประกอบกิจการควบคุมตามพระราชบัญญัติควบคุมน้ำมันเชื้อเพลิงพ.ศ. ๒๕๔๒ และต้องปฏิบัติ ดังต่อไปนี้(๑)ก่อนต่อหัวจ่ายน้ำมันจากถังเก็บน้ำมันเข้ากับช่องเติมน้ำมันของรถขนส่งน้ำมันหรือรถไฟขนส่งน้ำมันต้องต่อสายดินของระบบท่อน้ำมันของถังเก็บน้ำมันเข้ากับถังขนส่งน้ำมันและให้ต่อไว้ตลอดเวลาจนกว่าจะถอดหัวจ่ายน้ำมันออก(๒)เมื่อต่อหัวจ่ายน้ำมันกับช่องเติมน้ำมันแล้วก่อนรับน้ำมันต้องตรวจว่าได้ต่อแน่นสนิทและไม่รั่วซึม(๓)ก่อนรับน้ำมันต้องตรวจลิ้นควบคุมการปิดเปิดระบบจ่ายน้ำมันให้ปิดทันทีเมื่อการรับน้ำมันแล้วเสร็จข้อ๔๔ การจ่ายน้ำมันจากถังขนส่งน้ำมันลงถังเก็บน้ำมันต้องกระทำภายในสถานที่ประกอบกิจการควบคุมประเภทที่๒ หรือประเภทที่ ๓ ตามพระราชบัญญัติควบคุมน้ำมันเชื้อเพลิง พ.ศ. ๒๕๔๒หรือสถานที่อื่นที่อธิบดีกรมธุรกิจพลังงานเห็นชอบ และต้องปฏิบัติ ดังต่อไปนี้(๑)ก่อนต่อหัวจ่ายน้ำมันจากถังขนส่งน้ำมันเข้ากับท่อรับน้ำมันของถังเก็บน้ำมันต้องต่อสายดินของรถขนส่งน้ำมันหรือรถไฟขนส่งน้ำมันกับถังเก็บน้ำมันและให้ต่อไว้ตลอดเวลาจนกว่าจะถอดหัวจ่ายน้ำมันออก(๒)เมื่อต่อหัวจ่ายน้ำมันกับช่องเติมน้ำมันแล้วก่อนจ่ายน้ำมันต้องตรวจว่าได้ต่อแน่นสนิทและไม่รั่วซึม(๓)ก่อนจ่ายน้ำมันต้องตรวจลิ้นควบคุมการปิดเปิดระบบจ่ายน้ำมันให้ปิดทันทีเมื่อการจ่ายน้ำมันแล้วเสร็จการจ่ายน้ำมันจากถังขนส่งน้ำมันต้องจ่ายลงถังเก็บน้ำมันเท่านั้นห้ามจ่ายน้ำมันจากถังขนส่งน้ำมันลงในขวดน้ำมัน กระป๋องน้ำมัน ถังน้ำมันถังขนส่งน้ำมันหรือภาชนะอื่นใดยกเว้นการจ่ายน้ำมันลงถังน้ำมันในสถานีบริการน้ำมันประเภท งการเติมน้ำมันให้กับอากาศยานภายในสนามบิน หรือเรือที่อยู่ในความรับผิดชอบของกรมเจ้าท่าตามที่อธิบดีกรมธุรกิจพลังงานประกาศกำหนดในกรณีที่รถขนส่งน้ำมันหรือรถไฟขนส่งน้ำมันประสบอุบัติเหตุหรือไม่สามารถเคลื่อนที่ได้และมีความจำเป็นต้องถ่ายน้ำมันให้จ่ายน้ำมันจากถังขนส่งน้ำมันไปยังถังขนส่งน้ำมันของรถขนส่งน้ำมันรถไฟขนส่งน้ำมันหรือรถฉุกเฉินคันอื่นได้โดยปฏิบัติตามหลักเกณฑ์และวิธีการที่อธิบดีกรมธุรกิจพลังงานประกาศกำหนดในราชกิจจานุเบกษาข้อ๔๕ ผู้ประกอบกิจการควบคุมต้องควบคุมดูแลการรับหรือการจ่ายน้ำมันและการขนส่งน้ำมันให้เป็นไปตามที่กำหนดไว้ในหมวดนี้ข้อ๔๖ สถานที่ประกอบกิจการควบคุมประเภทที่ ๒ หรือประเภทที่๓ต้องจัดให้มีผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงดูแลการรับหรือจ่ายน้ำมันตลอดเวลาขณะทำการรับหรือจ่ายน้ำมันข้อ๔๗ ผู้ประกอบกิจการควบคุมหรือผู้ครอบครองรถขนส่งน้ำมันหรือรถไฟขนส่งน้ำมัน ต้องตรวจสอบการติดตั้งถังขนส่งน้ำมันบนรถขนส่งน้ำมันหรือรถไฟขนส่งน้ำมันระบบท่อ และอุปกรณ์ให้ถูกต้องครบถ้วน และต้องตรวจสอบถังขนส่งน้ำมัน ระบบท่อและอุปกรณ์ให้มีมาตรฐานความปลอดภัยตามที่กำหนดในกฎกระทรวงนี้ในกรณีที่ถังขนส่งน้ำมันตามวรรคหนึ่งไม่ได้มาตรฐานความปลอดภัยตามข้อกำหนดในกฎกระทรวงนี้ห้ามมิให้ผู้ประกอบกิจการควบคุมหรือผู้ครอบครองรถขนส่งน้ำมันหรือรถไฟขนส่งน้ำมันรับน้ำมันลงในถังขนส่งน้ำมันข้อ๔๘ ผู้ประกอบกิจการควบคุมต้องรายงานการเกิดอุบัติเหตุที่ทำให้ถังขนส่งน้ำมันระบบท่อและอุปกรณ์ชำรุดเสียหายจนน้ำมันรั่วไหลหรือเกิดเหตุเพลิงไหม้ต่ออธิบดีกรมธุรกิจพลังงานภายใน๒๔ ชั่วโมงนับจากการเกิดอุบัติเหตุในกรณีรถขนส่งน้ำมันเกิดอุบัติเหตุให้แนบข้อมูลเกี่ยวกับระยะทาง เวลาและความเร็วของรถขนส่งน้ำมันที่ได้บันทึกไว้ตามข้อ ๓๒ มาด้วยแบบรายงานการเกิดอุบัติเหตุให้เป็นไปตามที่อธิบดีกรมธุรกิจพลังงานประกาศกำหนดหมวด ๓การป้องกันระงับอัคคีภัยและเครื่องหมาย ข้อ๔๙ รถขนส่งน้ำมันและรถไฟขนส่งน้ำมันต้องมีจุดสำหรับต่อสายดินอย่างน้อยหนึ่งจุดเพื่อป้องกันอันตรายจากไฟฟ้าสถิต และต้องแสดงสัญลักษณ์ไว้อย่างชัดเจนข้อ๕๐ รถขนส่งน้ำมันและรถไฟขนส่งน้ำมันต้องมีเครื่องดับเพลิงชนิดผงเคมีแห้งหรือน้ำยาดับเพลิงขนาดบรรจุไม่น้อยกว่า๖.๘๐ กิโลกรัม มีความสามารถในการดับเพลิงไม่น้อยกว่า 2A 20Bตามมาตรฐานระบบป้องกันอัคคีภัยของวิศวกรรมสถานแห่งประเทศไทยในพระบรมราชูปถัมภ์หรือมาตรฐานอื่นที่เทียบเท่าตามที่รัฐมนตรีกำหนดโดยประกาศในราชกิจจานุเบกษาจำนวนไม่น้อยกว่า ๒ เครื่องหรือในกรณีที่เครื่องดับเพลิงมีความสามารถในการดับเพลิงไม่น้อยกว่า 4A 40B ต้องมีจำนวนไม่น้อยกว่า ๑ เครื่องโดยติดตั้งไว้ในบริเวณถังขนส่งน้ำมัน และสามารถนำมาใช้งานได้สะดวกตลอดเวลาข้อ๕๑ การติดป้ายอักษร ภาพและเครื่องหมายของรถขนส่งน้ำมันและรถไฟขนส่งน้ำมัน ให้นำประกาศกรมการขนส่งทางบกว่าด้วยป้ายอักษรภาพและเครื่องหมายของรถบรรทุกวัตถุอันตรายซึ่งออกตามกฎหมายว่าด้วยการขนส่งทางบกมาใช้บังคับโดยอนุโลมข้อ๕๒ ถังขนส่งน้ำมันทุกใบต้องมีรายละเอียดของถังขนส่งน้ำมันอย่างน้อยดังต่อไปนี้(๑)หมายเลขอนุญาต(๒)ชื่อหรือเครื่องหมายของผู้ผลิต(๓)หมายเลขถังขนส่งน้ำมัน (serial number) ของผู้ผลิต(๔)วันเดือนปีที่ผลิต(๕)ความดันทดสอบ(๖)ปริมาตรของถังขนส่งน้ำมัน ในกรณีถังขนส่งน้ำมันที่แบ่งเป็นห้อง (compartments) ต้องระบุปริมาตรทุกห้อง(๗)วันเดือนปีที่ทำการทดสอบและตรวจสอบครั้งแรกและการทดสอบและตรวจสอบครั้งล่าสุด(๘)เครื่องหมายแสดงการทดสอบและตรวจสอบของผู้ทดสอบและตรวจสอบ(๙)วัสดุที่ใช้ทำถังขนส่งน้ำมันและมาตรฐานอ้างอิงของวัสดุ (ถ้ามี)(๑๐)ชื่อเจ้าของหรือผู้ประกอบกิจการควบคุม(๑๑)น้ำหนักถังขนส่งน้ำมัน(๑๒)น้ำหนักถังขนส่งน้ำมันรวมน้ำหนักบรรทุกสูงสุดรายละเอียดตามวรรคหนึ่งต้องสลักไว้บนแผ่นป้ายโลหะและติดไว้บนถังขนส่งน้ำมันอย่างถาวรในตำแหน่งที่สามารถมองเห็นได้ง่ายหรือสลักลงบนผนังถังขนส่งน้ำมัน แต่ต้องไม่ทำให้ความแข็งแรงของผนังถังขนส่งน้ำมันลดลงบทเฉพาะกาล ข้อ๕๓ ภายในสองปีนับแต่วันที่กฎกระทรวงนี้ใช้บังคับถังขนส่งน้ำมัน ระบบท่อน้ำมัน และอุปกรณ์ที่มีอยู่ในวันก่อนวันที่กฎกระทรวงนี้ใช้บังคับต้อง(๑)ปฏิบัติให้เป็นไปตามกฎกระทรวงนี้ เว้นแต่ข้อ ๕ ข้อ ๘ ข้อ ๑๑ ข้อ ๑๒ ข้อ ๑๓ ข้อ ๑๔ข้อ ๑๖ ข้อ ๑๗ ข้อ ๑๙ ข้อ ๒๐ และในกรณีที่เป็นถังขนส่งน้ำมัน ระบบท่อน้ำมันและอุปกรณ์ของรถไฟขนส่งน้ำมัน ให้ได้รับการยกเว้นไม่ต้องปฏิบัติตามข้อ ๒๒ (๕) และ(๖) ข้อ ๒๖ ข้อ ๒๗ และข้อ ๒๘ ด้วย(๒)มีความหนาของผนังถังขนส่งน้ำมัน แผ่นกั้นช่อง (bulkhead) และแผ่นตอง (baffle) ไม่น้อยกว่าค่าตามที่กำหนดไว้ในตารางที่ ๕ และตารางที่ ๖เว้นแต่ถังขนส่งน้ำมัน ระบบท่อน้ำมัน และอุปกรณ์ของรถไฟขนส่งน้ำมันให้ได้รับการยกเว้นไม่ต้องปฏิบัติตารางที่ ๕ความหนาของผนังถังขนส่งน้ำมันที่มีอยู่ในวันก่อนวันที่กฎกระทรวงนี้ใช้บังคับรัศมีสูงสุดของตัวถัง(มิลลิเมตร)ระยะห่างระหว่างแผ่นกั้นช่อง แผ่นตองหรือแหวนเสริมความแข็งแรง(มิลลิเมตร)ปริมาตรของถังขนส่งน้ำมันต่อความยาวถังไม่มากกว่า ๑๔๐๐(ลิตรต่อเมตร)มากกว่า ๑๔๐๐ ถึง๒๑๐๐(ลิตรต่อเมตร)มากกว่า ๒๑๐๐ ถึง๒๗๐๐(ลิตรต่อเมตร)มากกว่า ๒๗๐๐(ลิตรต่อเมตร)MSHSLASSALMSHSLASSALMSHSLASSALMSHSLASSALน้อยกว่า ๑๘๐๐ไม่มากกว่า ๙๐๐๑๔๑๖๒.๒๑๑๔๑๖๒.๒๑๑๔๑๕๒.๔๔๑๓๑๔๒.๗๗มากกว่า ๙๐๐ ถึง ๑๔๐๐๑๔๑๖๒.๒๑๑๔๑๕๒.๔๔๑๓๑๔๒.๗๗๑๒๑๓๓.๓๐มากกว่า ๑๔๐๐ ถึง ๑๕๐๐๑๔๑๕๒.๔๔๑๓๑๔๒.๗๗๑๒๑๓๓.๓๐๑๑๑๒๓.๘๔๑๘๐๐ หรือมากกว่าแต่น้อยกว่า ๒๓๐๐ไม่มากกว่า ๙๐๐๑๔๑๖๒.๒๑๑๔๑๕๒.๔๔๑๓๑๔๒.๗๗๑๒๑๓๓.๓๐มากกว่า ๙๐๐ ถึง ๑๔๐๐๑๔๑๕๒.๔๔๑๓๑๔๒.๗๗๑๒๑๓๓.๓๐๑๑๑๒๓.๘๔มากกว่า ๑๔๐๐ ถึง ๑๕๐๐๑๓๑๔๒.๗๗๑๒๑๓๓.๓๐๑๑๑๒๓.๘๔๑๐๑๑๔.๓๙๒๓๐๐ หรือมากกว่าแต่น้อยกว่า ๓๒๐๐ไม่มากกว่า ๙๐๐๑๔๑๕๒.๔๔๑๓๑๔๒.๗๗๑๒๑๓๓.๓๐๑๑๑๒๓.๘๔มากกว่า ๙๐๐ ถึง ๑๔๐๐๑๓๑๔๒.๗๗๑๒๑๓๓.๓๐๑๑๑๒๓.๘๔๑๐๑๑๔.๓๙มากกว่า ๑๔๐๐ ถึง ๑๕๐๐๑๒๑๓๓.๓๐๑๑๑๒๓.๘๔๑๐๑๑๔.๓๙๙๑๐๔.๙๓มากกว่าหรือเท่ากับ๓๒๐๐ไม่มากกว่า ๙๐๐๑๓๑๔๒.๗๗๑๒๑๓๓.๓๐๑๑๑๒๓.๘๔๑๐๑๑๔.๓๙มากกว่า ๙๐๐ ถึง ๑๔๐๐๑๒๑๓๓.๓๐๑๑๑๒๓.๘๔๑๐๑๑๔.๓๙๙๑๐๔.๙๓มากกว่า ๑๔๐๐ ถึง ๑๕๐๐๑๑๑๒๓.๘๔๑๐๑๑๔.๓๙๙๑๐๔.๙๓๘๙๕.๕๙โดย MS หมายถึง เหล็กกล้าละมุน (mild steel) (หน่วยเป็น U.S. standard gage)HSLA หมายถึงเหล็กกล้าผสมต่ำความแข็งแรงสูง (high strength low alloy steel) (หน่วยเป็น U.S. standard gage)SS หมายถึงเหล็กกล้าที่ไร้สนิม (austenitic stainless steel) (หน่วยเป็น U.S. standard gage)AL หมายถึงอะลูมิเนียมผสม (หน่วยเป็น มิลลิเมตร)ตารางที่ ๖ความหนาของแผ่นกั้นช่อง (bulkhead) และแผ่นตอง (baffle) ของถังขนส่งน้ำมันที่มีอยู่ในวันก่อนวันที่กฎกระทรวงนี้ใช้บังคับปริมาตรของถังขนส่งน้ำมันต่อความยาวถังไม่มากกว่า ๑๔๐๐(ลิตรต่อเมตร)มากกว่า ๑๔๐๐ ถึง๒๑๐๐(ลิตรต่อเมตร)มากกว่า ๒๑๐๐ ถึง๒๗๐๐(ลิตรต่อเมตร)มากกว่า ๒๗๐๐(ลิตรต่อเมตร)MSHSLASSALMSHSLASSALMSHSLASSALMSHSLASSALความหนา๑๔๑๕๒.๔๔๑๓๑๔๒.๗๗๑๒๑๓๓.๓๐๑๑๑๒๓.๘๔โดย MS หมายถึง เหล็กกล้าละมุน (mild steel) (หน่วยเป็น U.S. standard gage)HSLA หมายถึง เหล็กกล้าผสมต่ำความแข็งแรงสูง (high strength low alloy steel) (หน่วยเป็น U.S. standard gage)SS หมายถึง เหล็กกล้าที่ไร้สนิม (austenitic stainless steel) (หน่วยเป็น U.S. standard gage)AL หมายถึงอะลูมิเนียมผสม (หน่วยเป็น มิลลิเมตร)ให้ไว้ ณ วันที่ ๓๐ธันวาคม พ.ศ. ๒๕๕๘พลเอก อนันตพร กาญจนรัตน์รัฐมนตรีว่าการกระทรวงพลังงานหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๑) (๓) (๕) และ (๗) แห่งพระราชบัญญัติควบคุมน้ำมันเชื้อเพลิงพ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการขนส่งน้ำมันกำหนดลักษณะของถัง หรือภาชนะที่ใช้ในการขนส่งน้ำมันและการบำรุงรักษาถังหรือภาชนะดังกล่าว และกำหนดวิธีการปฏิบัติงานการจัดให้มีและบำรุงรักษาอุปกรณ์หรือเครื่องมืออื่นใด เพื่อประโยชน์ในการดำเนินกิจการขนส่งน้ำมันโดยถังขนส่งน้ำมันรวมทั้งกำหนดการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญหรือความเสียหาย หรืออันตรายที่จะมีผลกระทบต่อบุคคล สัตว์ พืช ทรัพย์หรือสิ่งแวดล้อมจากการประกอบกิจการขนส่งน้ำมันโดยถังขนส่งน้ำมันประกอบกับกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงได้แยกการประกอบกิจการควบคุมในส่วนของการขนส่งน้ำมันเชื้อเพลิงออกเป็นการขนส่งน้ำมันโดยถังขนส่งน้ำมันการขนส่งก๊าซปิโตรเลียมเหลวโดยถังขนส่งก๊าซปิโตรเลียมเหลว และการขนส่งก๊าซธรรมชาติโดยถังขนส่งก๊าซธรรมชาติสมควรกำหนดหลักเกณฑ์เกี่ยวกับการขนส่งน้ำมันโดยถังขนส่งน้ำมันให้เป็นไปตามมาตรา ๗ดังกล่าว จึงจำเป็นต้องออกกฎกระทรวงนี้ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๘ ก/หน้า ๗๓/๒๙ เมษายน ๒๕๕๙